আসন্ন উচ্চমাধ্যমিক পরীক্ষাতে কলা, বিজ্ঞান ও বাণিজ্য বিভাগের ছাত্রছাত্রীদের কাছে দ্বিতীয় ভাষা ইংরেজি অত্যন্ত গুরুত্বপূর্ণ। উচ্চমাধ্যমিকের পরেই ছাত্রছাত্রীরা উচ্চশিক্ষার জগতে প্রবেশ করবে— সেখানে ইংরেজি যথেষ্ট মূল্যবান ভাষামাধ্যম। তাই অনেক প্রতিষ্ঠানই ভর্তির সময়ে উচ্চমাধ্যমিক ইংরেজির নম্বরের উপর বিশেষ গুরুত্ব দিয়ে থাকে। 
আরও পড়ুন
উচ্চমাধ্যমিক ২০১৭ সাজেশন: বাংলা
উচ্চমাধ্যমিক ইংরেজির বিগত কয়েক বছরের প্রশ্নপত্র বিশ্লেষণ করলে দেখা যাবে, এর দুটি অংশ— পার্ট-এ এবং পার্ট-বি। পার্ট-বি-তে পূর্ণমান ২০। এখানে গদ্য, পদ্য, ও নাটক থেকে এম সি কিউ প্রশ্ন থাকে চারটে। এ ছাড়াও গদ্য ও পদ্য থেকে ১ নম্বরের চারটি করে প্রশ্নের উত্তর লিখতে হবে একটি মাত্র বাক্যে। গদ্য ও পদ্য দু’টি অংশেই একাধিক বিকল্প প্রশ্ন থাকে। ফলে পরীক্ষার্থীদের সঠিক ভাবে জানা উত্তরটি লেখাই বাঞ্ছনীয়। পার্ট-বি-র প্রশ্নগুলির উত্তর উত্তরপত্রের সঙ্গে দেওয়া অন্য একটি অংশে দিতে হয়। 
উচ্চমাধ্যমিকের সাজেশানের নিয়মিত আপডেট পেতে নজর রাখুন এবেলা.ইন-এ, এবং লাইক ও ফলো করুন আমাদের ফেসবুক পেজ। ক্লিক করুন এখানে
পার্ট-এ-তে পূর্ণমান ৬০। এখানে গদ্য ও পদ্য অংশতে ৬ নম্বরের দু’টি করে প্রশ্নের উত্তর দিতে হবে। অর্থা‌ গদ্য থেকে ৬x২=১২, এবং পদ্য থেকে ৬x২=১২। নাটক থেকে ৬ নম্বরের একটি প্রশ্নের উত্তর দিতে হবে। সব ক্ষেত্রেই একাধিক বিকল্প প্রশ্ন থাকে। এই উত্তরগুলি কমবেশি ১০০ শব্দে লিখতে হবে। পরীক্ষার্থীরা অকারণে অতিরিক্ত শব্দ ব্যবহার করবে না। উত্তরগুলি সুনির্দিষ্ট, প্রাসঙ্গিক হওয়া বাঞ্ছনীয়। 
প্রশ্নপত্রে এ ছাড়াও থাকে পাঠ্যাংশের ব্যাকরণ, পূর্ণমান ১০। ব্যাকরণের তিনটি অংশ। প্রথম অংশে ছ’টি ১ নম্বরের 'ডু অ্যাজ ডিরেক্টেড' করতে হবে। যেগুলি মূলত ট্রান্সফর্মেশন অফ সেনটেন্স। দ্বিতীয় অংশে ৩ নম্বরের আর্টিকেল অ্যান্ড প্রিপোজিশন। এগুলি মূলত ৪টি গদ্যাংশের যে কোনও একটি থেকে নেওয়া হয়। তৃতীয় অংশে পাঠ্যাংশের যে কোনও একটি থেকে একটি বাক্য তুলে দিযে ভুল সংশোধন করতে বলা হয়। 
পার্ট-এ অংশে একটি আনসিন প্যাসেজ থাকে। যেটি থেকে ৪টি ট্রু-ফলস টাইপ কোয়েশ্চেন থাকে ও ৩টি ছোট প্রশ্ন থাকে, যেগুলির ৩০টি শব্দে উত্তর লিখতে হয়। 
সব শেষে ১০ নম্বরের রাইটিং আইটেম। রিপোর্ট রাইটিং, কমপ্লেইন্ট লেটার, এবং প্রেসি-র মধ্যে একটি লিখতে হবে। রিপোর্ট অথবা লেটার ১৫০ শব্দের মধ্যে লিখতে হবে। বিষয়বস্তু সহজ ভাবে, যুক্তি সহকারে উপস্থাপন করতে হবে। প্রেসি রাইটিং-এর ক্ষেত্রে বিশেষ যত্ন ও সতর্কতা নিতে হবে, যাতে প্রদত্ত অংশটি থেকে বাক্য হুবহু না লেখা হয়। প্রেসি-র দৈর্ঘ্য মূলের এক তৃতীয়াং হওয়া বাঞ্ছনীয়। 
মনে রেখো, ভাল নম্বর পাওয়ার আবশ্যিক শর্ত হল— উত্তরপত্র সুন্দর, রুচিশীল হওয়া দরকার। পরীক্ষকের যেন কখনওই মনে না হয়— দায়সারা গোছের উত্তর লেখা হয়েছে। আশা করি, সকলেই খুব ভাল পরীক্ষা দেবে। আমার পক্ষ থেকে সকলের জন্য থাকল শুভকামনা।